ԿՈՆԿԱԿԱՖ-ի առաջնություն 1963

1963 թվականին ԿՈՆԿԱԿԱՖ-ի ազգերի առաջնություն (NORCECA) անվան տակ ԿՈՆԿԱԿԱՖ-ի կողմից կազմակերպվեց և անցկացվեց Հյուսիսային Ամերիկայի, Կենտրոնական Ամերիկայի և Կարիբյան ավազանի երկրների ֆուտբոլի հավաքականների՝ ԿՈՆԿԱԿԱՖ-ի առաջին առաջնությունը։ Եզրափակիչ մրցաշարի հանդիպումներն անցկացվեցին 1963 թվականի մարտի 23-ից մինչև ապրիլի 7-ը Սալվադորում (Սան Սալվադոր և Սանտա Անա քաղաքներում)։ Համաձայն մրցաշարի ձևաչափի՝ ինը հավաքականներ բաժանվեցին երկու խմբի (կազմված հինգ և չորս թիմերից), որոնք մեկ շրջանով մրցությամբ որոշեցին եզրափակիչ փուլի չորս մասնակիցներին (յուրաքանչյուր խմբից երկուական թիմ)։ Այնուհետև եզրափակիչ փուլի մասնակից թիմերը մեկ շրջանով մրցությամբ որոշեցին առաջնության չեմպիոնին և մրցանակակիրներին։


== Մասնակիցներ ==


== Մրցավայրեր ==


== Մրցաշարի ընթացքը ==


=== Խմբային փուլ ===
Մրցաշարի առաջին փուլում, որի շրջանակներում մրցությունը տեղի էր ունենում երկու խմբերում, խմբում եզրափակիչ փուլին մասնակցելու իրավունք ստացավ Հոնդուրասը՝ խմբում վստահորեն զբաղեցնելով առաջին տեղը։ Այս խմբում երկրորդ տեղի համար թեժ պայքար ծավալվեց մինչև վերջին տուրը Սալվադորի, Պանամայի և Գվատեմալայի հավաքականների միջև. արդյունքում եզրափակիչ փուլի ուղեգրին տիրացավ կազմակերպիչ երկրի ազգային թիմը։ Հետնապահների դեր կատարեց Նիկարագուան՝ պարտվելով բոլոր հանդիպումներում։
B խմբում և ընդհանրապես մրցաշարում ֆավորիտներ էին համարվում Մեքսիկայի ու Կոստա Ռիկայի ազգային թիմերը։ Եթե կոստառիկացիները խմբում զբաղեցրեցին առաջին տեղը, ապա մեքսիկացիներն տհաճ անակնկալ մատուցեցին իրենց երկրպագուներին։ Մեքսիկայի հավաքականը անսպասելիորեն 1։2 հաշվով զիջեց Նիդերլանդական Անտիլների թիմին, ինչը, ֆուտբոլի աշխարհի ոչ պաշտոնական առաջնության (UFWC) դիտարկմամբ, Դավիթի և Գողիաթի մենամարտի արտացոլումն էր: Այս հաղթանակը թույլ տվեց Նիդերլանդական Անտիլներին պայքարը շարունակել հաջորդ փուլում՝ B խմբում զբաղեցնելով երկրորդ տեղը և պայքարից դուրս մղելով Մեքսիկային։ Խմբում վերջին տեղը զբաղեցրեց Ճամայկան՝ կրելով երկու ջախջախիչ պարտություն՝ համապատասխանաբար 0։6 հաշվով կոստառիկացիներից և 0։8 հաշվով մեքսիկացիներից, ինչպես նաև՝ 1։2 հաշվով Նիդերլանդական Անտիլների ներկայացուցիչներից։


=== Եզրափակիչ փուլ ===
Եզրափակիչ փուլի չորս մասնակիցների մեջ ֆավորիտ էր համարվում Կոստա Ռիկան։ Ենթադրվում էր, որ նրան լուրջ դիմակայելու է Հոնդուրասի հավաքականը, իսկ Սալվադորն ու Նիդերլանդական Անտիլները որպես չեմպիոնության լուրջ հավակնորդներ չէին դիտարկվում։ Հանդիպումների արդյունքում Կոստա Ռիկան հաստատեց իր ֆավորիտի կարգավիճակը և հաղթեց մրցաշարում՝ գրանցելով բացարձակ ցուցանիշ՝ վեց հաղթանակ վեց խաղում։ Մրցաշարի կազմակերպիչ Սալվադորը նվաճեց փոխչեմպիոնի կոչումը։ Մրցաշարի հայտնություն Նիդերլանդական Անտիլների հավաքականը եզրափակեց մրցանակային եռյակը։ Եզրափակիչ փուլում երկրպագուների հույսերը չարդարացրեց Հոնդուրասի հավաքականը՝ պարտվելով բոլոր երեք հանդիպումներում էլ։


== Հանդիպումներ ==


=== Խմբային փուլ ===


==== Խումբ A ====
Հանդիպումների արդյունքները


==== Խումբ B ====
Հանդիպումների արդյունքները


=== Եզրափակիչ փուլ ===
Հանդիպումների արդյունքները


== Գոլերի հեղինակները ==
8 գոլ
4 գոլ
3 գոլ
2 գոլ
1 գոլ
ինքնագոլեր


== Մրցանակներ և նվաճումներ ==
Մրցաշարի լավագույն ռմբարկուի մրցանակը ստացավ Էդուարդո Էռնանդեսը (Սալվադոր)։ Մրցաշարի լավագույն դարպասապահի մրցանակը ստացավ Ասդրուբալ Մենեսեսը (Կոստա Ռիկա)։ Ֆեյր փլեյի մրցանակը հանձնվեց Կոստա Ռիկայի հավաքականին։


== Մրցաշարային աղյուսակ ==


== Նշումներ ==


== Ծանոթագրություններ ==


== Արտաքին հղումներ ==
1963 թ. ԿՈՆԿԱԿԱՖ-ի առաջնության վիճակագրությունը RSSSF-ի արխիվում (անգլ.)